Document ID: 32013R0341

32013R0341
L 107/1
SLUŽBENI LIST EUROPSKE UNIJE
16.04.2013.
PROVEDBENA UREDBA KOMISIJE (EU) br. 341/2013
od 16. travnja 2013.
o podjeli nacionalnih mliječnih kvota između „isporuke” i „izravne prodaje” utvrđenih za razdoblje 2012./2013. u Prilogu IX. Uredbi Vijeća (EZ) br. 1234/2007
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 69. stavak 1. u vezi s člankom 4.,
budući da:
(1)
Člankom 67. stavkom 2. Uredbe (EZ) br. 1234/2007 predviđeno je da proizvođači mogu imati jednu ili dvije individualne kvote, jednu za isporuku, a drugu za izravnu prodaju te da količine iz jedne kvote u drugu može pretvoriti samo nadležno tijelo države članice na temelju valjano utemeljenog zahtjeva proizvođača.
(2)
Provedbenom uredbom Komisije (EU) br. 326/2012 od 17. travnja 2012. o podjeli nacionalnih mliječnih kvota između „isporuke” i „izravne prodaje” utvrđenih za razdoblje 2011./2012. u Prilogu IX. Uredbi Vijeća (EZ) br. 1234/2007 (2) određena je podjela između „isporuke” i „izravne prodaje” za razdoblje od 1. travnja 2011. do 31. ožujka 2012. za sve države članice.
(3)
U skladu s člankom 25. stavkom 2. Uredbe Komisije (EZ) br. 595/2004 od 30. ožujka 2004. o utvrđivanju detaljnih pravila za primjenu Uredbe Vijeća (EZ) br. 1788/2003 o uvođenju pristojbe u sektoru mlijeka i mliječnih proizvoda (3), države članice priopćile su količine koje su na zahtjev proizvođača konačno pretvorene između individualnih kvota za isporuke i za izravnu prodaju.
(4)
Ukupne nacionalne kvote za sve države članice, utvrđene u točki 1. Priloga IX. Uredbi (EZ) br. 1234/2007, kako je izmijenjena Uredbom Vijeća (EZ) br. 72/2009 (4), povećane su za 1 %, s učinkom od 1. travnja 2012., osim za Italiju, za koju je kvota već povećana za 5 %, s učinkom od 1. travnja 2009. Države članice, osim Italije, Komisiju su obavijestile o podjeli dodatne kvote između „isporuka” i „izravne prodaje”.
(5)
Stoga je primjereno utvrditi podjelu između „isporuke” i „izravne prodaje” nacionalnih kvota utvrđenih u Prilogu IX. Uredbi (EZ) br. 1234/2007, koje se primjenjuju za razdoblje od 1. travnja 2012. do 31. ožujka 2013.
(6)
S obzirom na činjenicu da se podjela na izravnu prodaju i isporuku koristi kao referentna osnova za kontrole u skladu s člancima od 19. do 21. Uredbe (EZ) br. 595/2005 i za sastavljanje godišnjeg upitnika određenog u Prilogu I. toj Uredbi, primjereno je utvrditi datum isteka te Uredbe nakon posljednjeg mogućeg roka za te kontrole.
(7)
Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Podjela između „isporuke” i „izravne prodaje” nacionalnih kvota utvrđenih u Prilogu IX. Uredbi (EZ) br. 1234/2007, koja se primjenjuje za razdoblje od 1. travnja 2012. do 31. ožujka 2013., utvrđena je u Prilogu ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Prestaje važiti 30. rujna 2014.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. travnja 2013.

Labels: 3
17
6